OpenLLM-France/wikimedia huggingface dataset:
# Fil

* Aquest article tracta sobre fil tèxtil. Vegeu-ne altres significats a «Fil (desambiguació)».
El fil és el producte d'un filat llarg i prim de fibres tèxtils, és a dir l'acció de filar, que consisteix en l'aglutinació de fibres tèxtils per formar-ne una de més llarga. El procés d'obtenció d'aquest fil es pot desenvolupar en un taller o fàbrica tèxtil. La majoria de les fibres tèxtils, excepte la seda, no excedeixen d'alguns centímetres de longitud, per la qual cosa és necessari el procés de filat. Els fils són àmpliament emprats en la indústria tèxtil per a cosir, teixir, etc.

## Història

El fil trenat, usat en forma de cordó o cordes, que va poder ser una de les primeres tècniques tèxtils, sembla clar que van ser emprades des del Gravetià (Paleolític Superior ), a partir de fibres vegetals fines. Per a aquest període tenim l'aparició de les agulles, amb perforacions fines.

## Galeria

* Detall d'un fil al microscopi
* Cabdells de llana

## Vegeu també

* Corda
* Filosa
* Tela

## Referències

* ↑ Fil a Optimot
* ↑ http://www.ugr.es/~arqueologyterritorio/PDF9/8-RuizdeH.pdf
# Bilad al-Sudan

Bilad al-Sudan (País dels Negres) és el nom que donaven els àrabs a les terres dels pobles negres al sud de les seves conquestes a l'Àfrica del nord i s'estenia des de la mar Roja a l'oceà Atlàntic, en contraposició a Bilad al-Bidan, la terra dels blancs, al nord.
Es pot considerar dividit en dues parts:
* Bilad al-Sudan oriental, format pel Sudan i Sudan del Sud i alguns hi afegeixen el Txad. Inclou el Darfur, Kordofan i les muntanyes Nuba, territoris en litigi, i l'Altiplà d'Ouaddai.
* Bilad al-Sudan occidental, que correspon als moderns estats de Mauritània, Níger, Mali, Burkina Faso i Txad.

## Referències

* ↑ Iniesta, Ferran. Kuma. Historia del África negra (en español). Barcelona: Edicions Bellaterra, 2000, p. 109. ISBN 84-7290-101-7.
* ↑ Holt, Peter Malcolm. The Sudan of the Three Niles: The Funj Chronicle, 910-1288/1504-1871 (en anglès). BRILL, 1999, p. xix. ISBN 9004112561.
# Najidabad

Najibabad (hindi: नजीबाबाद; urdú: نجيب آباد) és una ciutat i municipi del districte de Bijnor, a l'estat d'Uttar Pradesh, a l'Índia. Forma un tahsil i un bloc de desenvolupament del districte. És nus ferroviari. Té una important estació de ràdio estatal. Està situada a 29° 38′ N, 78° 20′ E﻿ / ﻿29.63°N,78.33°E﻿ / 29.63; 78.33. la seva població al cens del 2001 era de 79.087 habitants.
Fou fundada el 1755 pel general afganès Najib Khan (Najib al-Dawla) que des del 1757 fou wazir de l'emperador mogol. Inicialment va construir la fortalesa que es va dir Patthargarhm a 1,5 km a l'est a la vora de la qual va sorgir la ciutat. El 1772 fou saquejada pels marathes i el 1774 Najibadad va passar als nawabs d'Oudh.
Un descendent de la família local, besnet de Najib Khan, de nom Mahmud, va participar en la revolta contra els britànics el 1857. El palau fou destruït aleshores. El 1901 la població de la ciutat, 19.568 habitants, era musulmana en un 40%. El 1961 la població era de 34.310 habitants però posteriorment ha entrat en decadència., Cinc lloc a la zona estan protegits pel Servei de Vigilància Arqueològica de l'Índia:
* Cementiri del nawab Najib al-Dawla
* Pathargarh Fort
* Part del l'antic palau
* Tomba de Najib al-Dawla
* Mordhaj o Munawar Jar

## Referències

* ↑ Falling Rain Genomics, Inc - Najibabad
* ↑ Najibabad Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* ↑ Llista de monuments al cercle d'Agra a Uttar Pradesh.

## Enllaços externs

* Genealogia
* Najibabad
* Numismàtica Arxivat 2007-03-10 a Wayback Machine.
# Quintin Mecke

Quintin Mecke (nascut el desembre de 1972) és un polític demòcrata. El 2007 es va presentar a les eleccions per ser batlle de San Francisco, Califòrnia.
Fou voluntari dels Cossos de Pau al Níger (Àfrica Occidental). Ha treballat de manera activa a favor dels pobres de la seva ciutat.
Mecke és el president de l'Associació per la Salut Mental de San Francisco.

## Activisme polític

* 1999 - voluntari a l'Índia.
* Ajuda als sense-sostre.
* Treballà en el camp de la salut mental.
# Christopher Jones (ciclista)

Christopher "Chris" Jones (Redding, Califòrnia, 6 d'agost de 1979) és un ciclista estatunidenc professional des del 2007 i actualment a l'equip UnitedHealthcare. Combina la carretera amb el ciclocròs.

## Palmarès

* 2009
** Vencedor d'una etapa al Joe Martin Stage Race
* 2016
** 1r a la Killington Stage Race i vencedor de 2 etapes

## Enllaços externs

* Fitxa en sitiodeciclismo.net
* Fitxa en cyclebase.nl
* Fitxa en museociclismo.it
* Fitxa en procyclingstats.com
# Sostenidor de cos (Guêpière)

Un sostenidor de cos o guêpière és una roba interior femenina del camp de la cotilleria que aplega, en una sola peça de llenceria, les funcions del bustier (o de la cotilla) i del portalligues, i que permet de modelar la silueta afinant-la com amb una faixa elàstica i donar-li així l'aparença d'una « cintura de vespa ».

## Descripció

* Com el bustier i el sostenidor amb balconets, sosté el pit reforçant-ne el volum, modelant el bust, i es pot fixar a les espatlles per mitjà d'elàstics.
* Com la cotilla, cerca a afinar la cintura (però amb menys engavanyament). Les lligadures (grapes) es troben el més sovint a l'esquena, i les balenes, quan són presents, són de plàstic.
* Com el portalligacames, és proveïda de parells de lligadures, anomenades lligacames, que serveixen a fixar les mitges, però no es recolza tant en els malucs.
* Com la faixa, modela la silueta.

## Història

Dels anys 1920 fins a la Segona Guerra Mundial, la roba interior sovint estava constituïda d'una faixa rígida i ajustada amb lligacames, i d'un sostenidor amb copes en forma d'ogiva. Després de la guerra, el New Look posa al gust del dia la cintura molt marcada i fina. Per a obtenir aquesta silueta, es crea una nova peça de llenceria: la guêpière, de vegades dita també « combinació-faixa». Ha beneficiat d'avançades i descobertes de la indústria del tèxtil, en particular del niló que permet de crear llenceria lleugera i extensible
El sostenidor de co esdevé així un element imprescindible del New Look de Christian Dior que precusa: « cap moda sense roba interior. Pits alts, espatlles arrdonides, malucs ressaltats, cintura fina: aquestes característiques femenines són accentuades per la guêpière. Certs grans costurers, dels quals Dior, creen vestits amb roba interior integrada. El més sovint, aquestes guêpières internes són de tul de cotó amb balenes metàl·liques.
La invenció del sostenidor de cos s'atribueix a Marcel Rochas cap al 1945, que potser ha creat aquest article de llenceria per a l'actriu americana Mae West. Els primers models són fabricats per la corseteria Marie-Rose Lebigot.
Talcom les mitges, la guêpière ha vist la seva utilització desaparèixer amb la revolució feminista als anys 1960, i l'aparició dels pantis i dels pantalons per a les dones.
Avui en dia, hi ha guêpières de tul, d'encaix o de matèries sintètiques.

## Referències

* ↑ « Sens dessus dessous des années 50 » Boomer Café.net
* ↑ Denis Bruna. «1947-1965». A: Histoire des modes et du vêtement. Éditions Textuel, 2018, p. 388. ISBN 978-2845976993.

## Vegeu també

* Portalligues
# Geronimo

Geronimo és el nom dels següents personatges:
* Gerónimo, cabdill dels apatxes bedonkohes
* Geronimo (pel·lícula de 1962)
* Geronimo: An American Legend, pel·lícula de 1993 sobre Gerónimo dirigida per Walter Hill
* Geronimo (Musculman), personatge del manga Musculman
# Schulzendorf

Schulzendorf és un municipi alemany que pertany a l'estat de Brandenburg. Limita al nord amb Eichwalde i Berlin-Schmöckwitz, a l'oest amb Schönefeld (Waltersdorf) i al sud amb Zeuthen.

## Evolució demogràfica

* Evolució demogràfica en els límits de 2020
* Evolució actual i les previsions demogràfiques
| Any | Població |
| 1875 | 253 |
| 1890 | 265 |
| 1910 | 322 |
| 1925 | 761 |
| 1933 | 4 102 |
| 1939 | 7 508 |
| 1946 | 7 738 |
| 1950 | 8 052 |
| 1964 | 7 285 |
| 1971 | 7 303 |
| 1981 | 6 573 |
| 1985 | 6 264 |
| 1989 | 5 958 |
| Any | Població |
| 1990 | 5 810 |
| 1991 | 5 703 |
| 1992 | 5 771 |
| 1993 | 5 777 |
| 1994 | 5 877 |
| 1995 | 5 850 |
| 1996 | 5 824 |
| 1997 | 6 090 |
| 1998 | 6 467 |
| 1999 | 6 810 |
| Any | Població |
| 2000 | 7 004 |
| 2001 | 7 073 |
| 2002 | 7 117 |
| 2003 | 7 285 |
| 2004 | 7 409 |
| 2005 | 7 499 |
| 2006 | 7 549 |
| 2007 | 7 564 |
| 2008 | 7 617 |
| 2009 | 7 662 |
| Any | Població |
| 2010 | 7 706 |
| 2011 | 7 575 |
| 2012 | 7 560 |
| 2013 | 7 633 |
| 2014 | 7 706 |
| 2015 | 7 872 |
| 2016 | 7 961 |
| 2017 | 8 167 |
| 2018 | 8 222 |
| 2019 | 8 441 |
| Any | Població |
| 2020 | 8 945 |

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Fika (Nigèria)

Fika és una ciutat de Nigèria a l'estat de Yobe, capital d'una LGA (Local Government Area) i antiga capital de l'emirat de Fika (avui a Potiskum). La LGA té una superfície de 2.208 km² i una població de 136.895 habitants (2006).
# Black house

Una black house (en gaèlic escocès, t(a)igh-dubh; en gaèlic irlandès, tí dubh) és un tipus de casa tradicional de Terres altes d'Escòcia, les Hèbrides i Irlanda.

## Etimologia

L'origen del nom «black house» (literalment en català, «casa negra») és controvertit. El mot podria tenir menys de 150 anys i poder haver estat sinònim d'«inferior». A Lewis, en particular, podria haver estat utilitzat per distingir les velles blackhouses d'algunes de les noves cases blanques (en gaèlic escocès, taigh-geal; en gaèlic irlandès, tí geal, tí bán), amb parets de pedra seguint l'estil escocès harl. També pot haver certa confusió pel que fa a la semblança fonètica entre el «dubh», que significa «negre» i «tughadh», que vol dir «coberta de palla».

## Descripció

Els edificis van ser construïts generalment amb doble paret de pedra seca amb terra i un sostre cobert de palla de pastura amb palla de cereals o canyes. El sòl era principalment enllosat, o amb terra i hi havia una llar central per al foc. No hi havia cap xemeneia per on sortís el fum, sinó que s'obria pas a través del sostre.
Les blackhouses va ser utilitzat per allotjar tant el bestiar com les persones, de manera que la gent vivia en un extrem i els animals vivien en l'altre amb una separació entre ells.
Les cases escoceses es van construir més altes que amples, però, en alguns casos eren petites i amples.

## Referències

* ↑ Coimhead air an Taigh-Dubh ann an Àrnol (en gaèlic escocès). Doncaster: Museum nan Eilean/Historic Scotland, 1994. ISBN 0-86384-282-8.
* ↑ Fenton, Alexander. The island blackhouse and a guide to the blackhouse, no. 42 Arnol (en anglès). H.M. Stationery Off., 1978.
* ↑ Sinclair, C. The Thatched houses of the old highlands. Edimburg: Oliver and Boyd Ltd, 1953.

## Enllaços externs

* Highland Village Museum / An Clachan Gàidhealach, Iona, Nova Scotia Arxivat 2010-09-21 a Wayback Machine. (anglès)
# Niloxen de Nàucratis

Niloxen de Nàucratis (en grec antic: Νειλόξενος, llatí: Niloxenus) és un personatge del Sopar dels set savis de Plutarc.
És un dels protagonistes que condueixen el banquet, i representa un savi grecoegipci natural de Nàucratis que hauria estat contemporani de Soló.

## Referències

* ↑ Plutarc, El sopar dels set savis, 2-9.
* ↑ Smith, William (ed.). «1.Niloxenus». A: Dictionary of Greek and Roman Biography and Mythology, 1867, p. 1203.
# Quintin McMillan

Quintin McMillan (23 de juny de 1904 a Germiston, Transvaal - 3 de juliol de 1948 a Randfontein, Transvaal) era un jugador de cricket sud-africà. Va jugar 13 tests de cricket entre el 1929 i el 1932.
# Clayton (Geòrgia)

Clayton és una població dels Estats Units a l'estat de Geòrgia. Segons el cens del 2000 tenia 2.019 habitants.

## Demografia

Segons el cens del 2000, Clayton tenia 2.019 habitants, 816 habitatges, i 497 famílies. La densitat de població era de 252,3 habitants per km².
Dels 816 habitatges en un 22,7% hi vivien nens de menys de 18 anys, en un 44,7% hi vivien parelles casades, en un 11,2% dones solteres, i en un 39% no eren unitats familiars. En el 33,8% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,79.
Per edats la població es repartia de la següent manera: un 19,2% tenia menys de 18 anys, un 9,4% entre 18 i 24, un 26,3% entre 25 i 44, un 21,7% de 45 a 60 i un 23,4% 65 anys o més.
L'edat mediana era de 40 anys. Per cada 100 dones de 18 o més anys hi havia 93 homes.
La renda mediana per habitatge era de 26.600 $ i la renda mediana per família de 36.164 $. Els homes tenien una renda mediana de 25.823 $ mentre que les dones 18.304 $. La renda per capita de la població era de 15.977 $. Entorn del 7,9% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clayton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Clayton». American Fact Finder. Oficina del Cens dels Estats Units, 12-01-2010.
# Shinobu Akiyama

Shinobu Akiyama (japonès: 秋山 忍, Akiyama Shinobu; 1957) és una botànica japonesa. És curadora i desenvolupa activitats en el Jardí Botànic Koishikawa. És coautora de la Flora de la Xina en les famílies Balsaminaceae i Saxifragaceae i del Japó.

## Algunes publicacions

* 1955. Carcises of the Far Eastern Region of Àsia

### Llibres

* 2002. Magnoliaceae, Annonaceae, Schisandraceae, Illiciaceae, Cercidiphyllaceae, Berberidaceae, Lardizabalaceae, Menispermaceae, Nymphaeaceae. Catalogue 11 of the type specimens preserved in the Herbarium of Dep. of Bot. in the Univ. Museum Tòquio. Amb Akiko Shimizu, Hideaki Ohba, Shinobu Akiyama. 43 pàg.
* 2001. Violaceae. Catalogue 8 of the type specimens preserved in the Herbarium of Department of Botany in the Univ. Museum Tòquio. Material reports 44, Sōgō-Kenkyū-Shiryōkan Tōkyō. Amb Hideaki Ohba. 205 pàg.
* 1994. Name List of the Flowering Plants and Gymnosperms of Nepal. Material reports 32. Amb Hidehisa Koba, Yasuhiro Endo. Editor Univ. Museum Tòquio, 569 pàg.
* 1992. The alpine flora of the Jaljale Himal, east Nepal. Nature and culture 4. Amb Hideaki Ohba. Editor Univ. Museum Tòquio, 83 pàg.
* 1988. A revision of the genus Lespedeza section Macrolespedeza (leguminosae). Bull. 3 (Tōkyō Daigaku. Sōgō Kenkyū Shiryōkan). Editor Univ. Museum, Univ. of Tòquio, 170 pàg.

### Editora

* 2004. Proc. of the Fifth and Sixth Symposia on Collection Building and Natural History Studies in Asia and the Pacific Rim. Nat. Sci. Museum monographs 24. Autor Kokuritsu Kagaku Hakubutsukan. Coeditor National Science Museum, 292 pàg. ISBN 4878030089

## Referències

* ↑ https://web.archive.org/web/20110524164011/http://hua.huh.harvard.edu/china/mss/acknowle.htm
* ↑ http://www.efloras.org/person_profile.aspx?person_id=1404
# Gilberto Moraes Júnior

Gilberto Moraes Júnior (Campinas, São Paulo, Brasil, 7 de març de 1993), conegut simplement com a Gilberto, és un futbolista brasiler. Juga de defensa i el seu equip és el SL Benfica de la Primeira Lliga de Portugal.

## Trajectòria

Gilberto va debutar professionalment amb el Botafogo la temporada 2011.
El 26 de desembre de 2019 es va confirmar el traspàs de Gilberto al Fluminense FC des de l'ACF Fiorentina.
El 8 d'agost de 2020 es va fer oficial la seva tornada al futbol europeu després de fitxar pel SL Benfica per cinc temporades.

## Internacional

Amb la selección de Brasil sub-22 va obtenir la medalla de bronze en el torneig masculí de futbol dels Jocs Panamericans de 2015.

## Referències

* ↑ «Gilberto - Perfil del jugador». Transfermarkt. [Consulta: 3 agost 2020].
* ↑ «Brasil - Gilberto - Soccerway». es.soccerway.com. [Consulta: 3 agost 2020].
* ↑ «ViolaChannel - GILBERTO CEDUTO AL FLUMINENSE» (en italià). it.violachannel.tv. [Consulta: 3 agost 2020].
* ↑ «Welcome, Gilberto!» (en anglès). S. L. Benfica, 08-08-2020. [Consulta: 8 agost 2020].
* ↑ «Pan Am: Brazil win in extra time for bronze».

## Enllaços externs

* Gilberto Moraes Júnior, fitxa a ForaDeJogo
# File

* No s'ha de confondre amb Manuel Files o File de Priene.
File (grec antic: Φυλή, llatí: Phyle; actualment Filí) fou una fortalesa de l'Àtica que defensava un pas del mont Parnes, a la via que portava d'Atenes a Tebes. Al nord del pas hi havia el territori de Tànagra. Estava situada a 120 estadis d'Atenes. Era una de les fortaleses més importants i ben bastides a la frontera amb Beòcia. Està situada sobre un conjunt rocós que només té accés per una banda, que la lliga a la carena.
A la ciutat hi havia un edifici anomenat el Dafneforèon, amb pintures que representaven la Thargelia, segons Ateneu de Nàucratis. La ciutat fortalesa de File la va ocupar Trasibul i els atenesos exiliats l'any 404 aC i, de la ciutat van iniciar la lluita contra els Trenta Tirans.

## Referències

* ↑ Smith, William (ed.). «Attica. 48. Phyle». Dictionary of Greek and Roman Geography (1854). [Consulta: 11 març 2021].

## Bibliografia

* Phyle
Viccionari
# Natalie Jeremijenko

Natalie Jeremijenko (Austràlia, 1966) és una tecnoartista i enginyera australiana, que viu entre Nova York i San Diego. En els seus projectes artístics utilitza les últimes tecnologies per desenvolupar alternatives per a un futur tecnològic i generar una crítica institucional. El seu objectiu és demostrar el poderós paper que la tecnologia té en la cultura contemporània: guia les nostres accions, dirigeix les nostres opinions i dramatitza les nostres vides.
Utilitzant robòtica, enginyeria genètica i digital, electromecànica i sistemes interactius per visualitzar dades i facilitar sistemes naturals, crea experiments en l'espai públic a gran escala, ‘"espectacles de participació", vídeo i instal·lacions multimèdia. Els seus aparells es basen en una "arquitectura de la reciprocitat", en contrast amb les tecnologies que condueixen a un monitoratge complet i a un poder i control asimètrics.

## Referències

* ↑ «Natalie Jeremijenko». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].

## Enllaços externs

* Entrevista a Ràdio Web MACBA
# Château-Salins

Château-Salins (Salzburgen, en alemany) ciutat francesa del departament del Mosel·la, a la regió del Gran Est.
# Schumann

«Schumann» té aquests significats:
* Clara Schumann (Leipzig, 1819 - Frankfurt del Main, 1896), pianista i compositora alemanya
* Conrad Schumann (1942, Leutewitzh - 1998, Oberemmendorf), primer desertor de la RDA després de començada la construcció del mur de Berlín
* Robert Schumann (1810 – 1856), compositor i pianista romàntic alemany
* Ernestina Schumann-Heink (Libeň, República Txeca, 1861 - Hollywood, Califòrnia, USA, 1936), soprano txeca
* Eugenie Schumann (Viena, 1851 - Berna, Suïssa, 1938), pianista austríaca
* Jochen Schümann (Berlín Est, República Democràtica Alemanya, 1954), regatista alemany
* Margit Schumann (Waltershausen, República Democràtica Alemanya, 1952), corredora de luge alemanya
* Ressonància Schumann conjunt de pics en la banda de freqüència extra baixa de l'espectre radioelèctric de la Terra
# Fileas (bisbe)

Fileas (Phileas, Φιλέας) fou un bisbe grec de l'Imperi Romà. Fou bisbe de Thmuis, a Egipte, al segle iii. Va morir màrtir en alguna de les anomenades persecucions. Va escriure un elogi sobre el martiri.

## Referències

* ↑ Fleetwood, 1838, p. 643.

## Bibliografia

* Fleetwood, J. The history of our Lord Jesus Christ, with the lives of his evangelists, apostles, and chief disciples: also evidences of the Christian religion. Added a history of the fathers and martyrs till the middle of the 4th century (en anglès). Archibald Fullarton and Co., 1838.
# Nezumia condylura

Nezumia condylura és una espècie de peix de la família dels macrúrids i de l'ordre dels gadiformes.

## Morfologia

* Els mascles poden assolir 21 cm de llargària total.

## Alimentació

Els poliquets i els eufausiacis componen el 30-60% de la dieta dels exemplars capturats al Japó, seguits per les gambes.

## Hàbitat

És un peix d'aigües profundes que viu entre 200-720 m de fondària.

## Distribució geogràfica

Es troba al sud del Japó, Mar de la Xina Oriental i nord-est de Taiwan.

## Referències

* ↑ «Nezumia condylura». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Cohen, D.M., T. Inada, T. Iwamoto i N. Scialabba 1990. FAO species catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* ↑ Randall, J.E. i K.K.P. Lim (editors) 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Chiou, M.-L., K.-T. Shao i T. Iwamoto 2004. A new species, Caelorinchus sheni, and 19 new records of grenadiers (Pisces: Gadiformes: Macrouridae) from Taiwan. Zool. Stud. 43(1):35-50.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Geistdoerfer, P. 1986. Macrouridae. p. 644-676. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (editors) Fishes of the north-eastern Atlantic and the Mediterranean. UNESCO, París. Vol. 2.
* Geistdoerfer, P. 1990. Macrouridae. p. 541-563. A J.C. Quero, J.C. Hureau, C. Karrer, A. Post i L. Saldanha (editors) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Iwamoto, T. 1999. Order: Gadiformes. Macrouridae (sometimes Coryphaenoididae, Bathygadidae, Macrourididae, Trachyrincidae, in part, in literature). p. 1986-1992. A K.E. Carpenter i V.H. Niem (editors) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* Masuda, H., K. Amaoka, C. Araga, T. Uyeno i T. Yoshino 1984. The fishes of the Japanese Archipelago. Vol. 1. Tokai University Press, Tòquio (Japó). 437 p. (text)
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000. ISBN 0130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* AQUATAB